Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18928

11. Annex, 5. Függelék, 1. és 2. Táblázatában találhatóak. ENR 5.5 – Légi sport és szabadidős tevékenységek Az intenzív légi sport és szabadidős tevékenységek rövid leírása, végrehajtásuk feltételeivel, körülményeivel, ahol alkalmazható, kiegészítve ezek grafikus ábrázolásával, beleértve az alábbiakat: 1) az azonosítója, neve és oldalhatárainak földrajzi koordinátái fokokban, percekben és másodpercekben, amennyiben az irányítói körzeteken / repülőtéri irányítói körzeteken belül található, fokokban és percekben, amennyiben azokon kívül helyezkedik el; 2) függőleges határai; 3) az üzemeltető/felhasználó telefonszáma; és 4) megjegyzések, beleértve aktivitás idejét. Megjegyzés: - Ez a paragrafus további különböző fejezetekre bontható, minden egyes különböző tevékenységi osztály számára, minden esetben feltüntetve a részleteket. ENR 5.6. – Madárvándorlás és az érzékeny faunával rendelkező területek A madarak vándorlásával összefüggő mozgások leírása, beleértve ezek útvonalát is, a madarak állandó pihenőhelyeit, valamint a védelemre szoruló, érzékeny faunával rendelkező területeket is, ahol ez megvalósítható, navigációs térképekkel is kiegészítve. ENR 6. – ÚTVONAL-TÉRKÉPEK Ennek a szakasznak kell tartalmaznia az ICAO – Útvonal–térképeket, valamint az indextérképeket.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes